**Jegyzőkönyv**

2016. augusztus 1. napján 18,00 órakor a Vasboldogasszony Község Önkormányzati Iroda Tanácskozó termében megtartott rendes nyilvános képviselő-testületi ülésről.

**Jelen vannak**: Mazzag Géza polgármester

Németh Zsolt alpolgármester

Mazzagné Rózsa Bernadett képviselő

Zsuppán Béla képviselő

Pongrácz Ernőné képviselő

Szita Gabriella jegyző

**Mazzag Géza polgármester** köszöntötte a megjelenteket, ezt követően megállapította, hogy az ülés határozatképes, majd javaslatot tett a napirendekre.

A képviselőtestület 5 igen egyhangú szavazattal a meghívóban közölt napirenddel azonos napirendet fogadta el.

**Napirend:**

1. **Adósságkonszolidációban részt nem vett önkormányzatok támogatása  
   Előadó: Mazzag Géza polgármester**
2. **Vis maior támogatás iránti pályázat  
   Előadó: Mazzag Géza polgármester**
3. **Tankönyvtámogatás összegének meghatározása  
   Előadó: Mazzag Géza polgármester**
4. **Egyebek**

**Napirend tárgyalása:**

* 1. **Adósságkonszolidációban nem részesült önkormányzatok támogatása  
     Előadó Mazzag Géza polgármester**

**Mazzag Géza polgármester:** Elmondta, hogy azon vállalkozók, akiket nevesítettek a képviselők azok mind meg lettek keresve. 3 árajánlat érkezett. A borítékok zártak.

A képviselők felbontották a beérkezett ajánlatokat.

**Mazzag Géza polgármester:** Az ajánlatokat áttekintve elmondta, hogy a 10 millión felüli részt saját forrásból kell jövőre biztosítani.

**Németh Zsolt alpolgármester:** A 10 millió Ft feletti összegen túl vállalt forrást a következő évben be kell tervezni a költségvetésbe. Megkérdezte, hogy az árajánlatokban szereplő mennyiségek pontosak-e.

**Mazzag Géza polgármester:** Igen, fel lett mérve. Most arról kell dönteni, hogy a pályázatot milyen összegben nyújtsák be.

**Mazzagné Rózsa Bernadett képviselő:** Kérte, hogy az ajánlattevő vállalkozókat hívják fel, kérdezzék meg, meddig érvényes az adott ajánlat.

**Németh Zsolt alpolgármester:** A problémája az, hogy ki döntötte el pl milyen lesz a kandeláber.

**Mazzag Géza polgármester:** Minden vállalkozó ugyanarra adott ajánlatot.

**Németh Zsolt alpolgármester:** Azt nehezményezi, hogy nem a képviselő-testületdöntötte el a műszaki tartalmat. Nem egyeztette azt a polgármester a képviselőkkel.

**Mazzag Géza polgármester:** Mindenki email címére átküldésre került a műszaki tartalom. Most dönteni a benyújtandó pályázat főösszegéről kell, tehát a beérkezett azonos tartalmú árajánlatok alapján mennyi önrészt tud vállalni az önkormányzat. A minőségi tartalomról a rendelkezésre álló kereten belül a pályázatot támogató döntés megérkezését követően kell határozni.

**Németh Zsolt alpolgármester:** A részletes műszaki tartalmat a támogatás meghirdetésekor el kellett volna dönteni.

**Zsuppán Béla képviselő:** Még nem látja, hogy a szükséges 1,5- 2 millió Ft összeget honnan biztosítják. Úgy érzi nagyon elhúzódik ebben a témában a döntés. Dönthetnek úgy is, hogy a kapott ajánlatokból nem valósítanak meg mindent.

**Mazzag Géza polgármester:** Amit nevesítenek a pályázati dokumentációban, azt a műszaki tartalmat meg kell valósítani.

**Németh Zsolt alpolgármester:** Ő csak azt szeretné, hogy a polgármester jobban készítse elő a döntésre a témákat.

**Mazzag Géza polgármester:** Ő személy szerint azért nem kért fel egy vállalkozót sem ajánlat készítésére, mert nem akarta, hogy elfogultsággal vádolják.

**Zsuppán Béla képviselő:** Véleménye szerint vegyék sorra a költségvetéseket.

**Mazzagné Rózsa Bernadett képviselő:** Megkérdezte, hogy a polgármester melyik költségvetést támogatja. Mert neki azt mondta, hogy a kedvezőbb ajánlatot kell választani.

Mazzag Géza polgármester felhívta Kámea Consult Kft ajánlattevő képviselőjét kihangosította a telefont, megkérdezte az adott ajánlat bruttó ajánlatnak minősül-e mivel ez az árajánlatból ez nem volt megállapítható.

**Vállalkozói Válasz:** Nettó.

**Mazzag Géza polgármester:** Akkor még erre kell rászámítani a hozzávetőlegesen 3 millió Ft Áfát?

**Vállalkozói Válasz:** Különben is nyomott áron adták az ajánlatot.

Egy kis gondolkodás után

**Vállalkozói Válasz:** Akkor legyen bruttó ez az összeg.

**Mazzag Géza polgármester:** Meddig tart az érvényessége az adott ajánlatnak?

**Vállalkozói Válasz:** Amennyiben őket választják, akkor az ajánlatot tartják.

**Mazzag Géza polgármester:** Előleg esetében vállalható-e jövő évben az ár.

**Vállalkozói válasz:** Előleg esetében igen, hiszen akkor le tudják kötni a beszerzést**.**

Ülést levezető polgármester megköszönte a válaszokat és letette a telefont. Ezt követően az ülést levezető polgármester felhívta Zala Rusztika Kft képviselőjét, akitől ugyanezen kérdéseket tette fel.

**Mazzag Géza polgármester:** Az árajánlat a jövő évben is érvényes-e?

**Vállalkozói Válasz:** Amennyiben változnak az árak akkor neki is változtatni kell.

**Mazzag Géza polgármester:** Amennyiben ebben az évben előleget biztosítanak, akkor a megadott árak vállalhatóak–e?

**Vállalkozói Válasz:** Akkor igen.

Ülést levezető polgármester megköszönte a válaszokat és letette a telefont.

**Zsuppán Béla képviselő:** Korábban a Zala Rusztika több munkát is végzett a faluban, azzal elégedettek voltak-e? A két ajánlat között van hozzávetőlegesen 500 e Ft. Mérlegelni kell, hogy idegent válasszanak-e akinek nem ismerik a munkáját, vagy azt, aki már többször is dolgozott a falunak.

**Németh Zsolt alpolgármester:** Indítványozta, hogy döntsenek a benyújtandó pályázati főösszegről.

**Szita Gabriella jegyző:** Lehet mérnöki ajánlatot kérni, akkor nincs kivitelezőhöz kötve az ajánlat.

**Pongrácz Ernőné képviselő:** Azért fizetni kell, véleménye szerint nem kellene erre pénzt fordítani.

**Németh Zsolt alpolgármester:** Kérte, hogy szavaztasson a polgármester.

**Mazzagné Rózsa Bernadett képviselő:** Egyetért az alpolgármesterrel, hogy nagyon sok mindent nem beszél meg velük a polgármester.

**Pongrácz Ernőné képviselő:** A Kámea Consult Kft vállalkozást nem ismeri, a munkájukat sem. A Zala Rusztika munkáját ismeri, jobban hajlik feléjük.

**Mazzagné Rózsa Bernadett képviselő:** Az említett 500 e Ft akár egy híd javítására elegendő lenne, így igenis sok pénz az 500 e Ft.

**Németh Zsolt alpolgármester:** Korábban volt arról szó, hogy fordítanak a hegyi utakra nem tették, mert nem volt rá pénz, így szerinte is sok az 500 e Ft. Minden forint számít, nincs egyik vállalkozó ellen, vagy mellett. Szerinte igenis nézzék a pénzt. A megtakarítás esetleg fedezetet nyújthat, mondjuk a templomkerítésre. Amennyiben a vállalkozó nem a megfelelő minőségben dolgozik, akkor nem kell a munkát átvenni. A korábbi döntések nem valósultak meg, pl a hegyi utak javítása sem.

**Mazzag Géza polgármester:** A hegyi utakba mart aszfalt fog kerülni, már négy kocsi kő került a hegyi utakba. Annyit szeretne hozzá tenni, ha valamit csináltak, pl sportfejlesztés akkor arra fordítottak, ha temető fejlesztés van soron, akkor arra.

**Zsuppán Béla képviselő:** Döntsék el, hogy melyik pályázatot fogadják el.

**Mazzag Géza polgármester:** Indítványozta, hogy először döntsenek a bruttó 16.179.165 Ft összegű beruházási műszaki tartalmat utasítsa el az önkormányzat.

Kérdés, hozzászólás az elhangzott indítvánnyal kapcsolatban nem volt, **az ülést levezető polgármester** a napirend tárgyalását lezárta, megállapította, hogy a képviselő-testület ülése határozatképes, jelenlévő képviselők száma 5 fő ezt követően szavazásra bocsátotta a napirend tárgyában elhangzott indítványt.

Vasboldogasszony Község Önkormányzati Képviselő-testülete 5 igen egyhangú, minősített többségű szavazattal a következő határozatot hozta:

**Vasboldogasszony Község Önkormányzati Képviselő-testületének  
20/2016.(VIII.1.) számú határozata**

Vasboldogasszony Község Önkormányzati Képviselő-testülete az Adósságkonszolidációban nem részesült települési önkormányzatok fejlesztéseinek támogatására benyújtandó pályázati dokumentáció műszaki tartartalmának és költségvetésének meghatározása során nem veszik figyelembe a K-Profil Bt által adott bruttó 16.179.165 Ft összegű kivitelezési árajánlatot.

**Mazzag Géza polgármester:** Indítványozta, az adósságkonszolidációban nem részesült települési önkormányzatok fejlesztéseinek támogatására benyújtandó pályázati dokumentáció

a legkedvezőbb ajánlat elfogadását

5 igen

**Vasboldogasszony Község Önkormányzati Képviselő-testületének  
21/2016.(VIII.1.) számú határozata**

Vasboldogasszony Község Önkormányzati Képviselő-testülete pályázatot nyújt be Magyarország 2016. évi központi költségvetéséről szóló 2015. évi C. törvény 3. melléklet II.8. pont szerinti az adósságkonszolidációban nem részesült települési önkormányzatok fejlesztéseinek támogatására:

c) alcél: köztemető felújítására.

A tervezett beruházás összköltsége 10.931.400 Ft, azaz tízmillió-kilencszázharmincegyezer négyszáz forint.

A beruházás megvalósításához szükséges 931.400 Ft, azaz kilencszázharmincegyezer- négyszáz forint összegű önerő rendelkezésre áll, azt Vasboldogasszony Község Önkormányzati Képviselő-testülete a 2016. évi költségvetésének tartaléka terhére biztosítja.

A képviselő-testület felhatalmazza a polgármestert a pályázat határidőre történő benyújtására.

**Határidő: 2016. augusztus 31.**

**Felelős: Mazzag Géza polgármester**

* 1. **Vis maior támogatás iránti pályázat  
     Előadó: Mazzag Géza polgármester**

**Mazzag Géza polgármester:** Ismertette a napirend tárgyában készült pályázati dokumentációt. Kérte a képviselőket mondják el véleményüket.

Kérdés, hozzászólás nem hangzott el.

**Mazzag Géza polgármester:** Indítványozta, hogy az önkormányzat nyújtson be a Belügyminisztériumhoz a Vasboldogasszony 01056/24 hrsz-ú út helyreállítása iránt pályázati támogatási kérelmet 4.019.592 Ft támogatás igénylésére, 1.722.683 Ft összegű önrész biztosításával összesen bruttó 5.742.275 Ft összegben.

Kérdés, hozzászólás a napirenddel kapcsolatosan nem hangzott el, az ülést levezetőpolgármester anapirend tárgyalását lezárta, megállapította, hogy az ülés határozatképes, jelenlévő képviselők száma 5 fő, majd szavazásra bocsátotta a napirend tárgyában elhangzott indítványt.

Vasboldogasszony Község Önkormányzati Képviselő-testülete 5 igen egyhangú szavazattal a következő határozatot hozta:

**Vasboldogasszony Község Önkormányzati Képviselő-testületének  
22/2016.(VIII.1.) számú határozata**

Vasboldogasszony Község Önkormányzati Képviselő-testülete úgy határozott, hogy vis maior támogatás címen támogatási igényt nyújt be a Belügyminisztériumhoz.

A káresemény megnevezése: Vasboldogasszony 01056/24 hrsz-ú. út helyreállítása

**A káresemény forrásösszetétele:**

|  |  |  |
| --- | --- | --- |
| **Megnevezés** | **2016. év** | **%** |
| Saját forrás (biztosítási összeg nélkül) | 1.722.683 Ft | 30 |
| Biztosító kártérítése | - |  |
| Egyéb forrás | - |  |
| **Vis maior támogatási igény** | **4.019.592 Ft** | 70 |
| Források összesen | **5.742.275 Ft** | 100 |

A károk helyreállításának (költségvetés alapján) tervezett összköltsége 5.742.275Ft, melynek fedezetét az önkormányzat részben tudja biztosítani.

A képviselő-testület nyilatkozik arról, hogy a káreseménnyel érintett vagyonelem a tulajdonát képezi.

A bekövetkezett káreseménnyel kapcsolatosan az Önkormányzat biztosítással nem rendelkezik.

A képviselő-testület vállalja a károsodott ingatlan költséghatékonyság és a megvalósíthatóság szempontjaira tekintettel történő helyreállítását.

Az önkormányzat más – a tulajdonában lévő –vagyontárggyal a feladatát nem tudja ellátni.

A képviselő-testület a saját forrás összegét a 2016. évi költségvetése terhére biztosítja.

A képviselő-testület felhatalmazza a polgármester az igénybejelentés benyújtására.

**Határidő: 2016. augusztus 2.**

**Felelős: Mazzag Géza polgármester**

* 1. **Tankönyvtámogatás összegének meghatározása  
     Előadó Mazzag Géza polgármester**

**Mazzag Géza polgármester** Véleménye szerint ebben az évben ne tegyenek különbséget, általános illetve középiskolások, felsőfokú diákok között, minden gyermek egyformán részesüljön a támogatásból**.**

**Németh Zsolt alpolgármester:** Ha belefér akkor legyen 12.000 Ft.

**Pongrácz Ernőné képviselő:** Figyelni kell arra is, hogy amennyiben jövőre nem tudjuk megadn**i**

**Zsuppán Béla képviselő :** Emeljenek 2000 Ft-al támogatottai körönként.

**Németh Zsolt alpolgármester:** Arányaiban mindenkinek 4000 Ft-ot emeljenek.

**Mazzag Géza polgármester** Indítványozta, hogy az önkormányzat az óvodába beíratott gyermekek részére 5000 Ft, az általános iskolások részére 10.000 Ft, a Középiskolások részére 13.000 Ft a Felsőfokú tanintézmények nappali tagozatán tanulók részére 15.000 Ft összegű beiskolázási, illetve óvodáztatási támogatást folyósítson.

További kérdés, hozzászólás a napirenddel kapcsolatosan nem hangzott el, az ülést levezetőpolgármester anapirend tárgyalását lezárta, megállapította, hogy az ülés határozatképes, jelenlévő képviselők száma 5 fő, majd szavazásra bocsátotta a napirend tárgyában elhangzott indítványt.

Vasboldogasszony Község Önkormányzati Képviselő-testülete 5 igen egyhangú szavazattal a következő határozatot hozta:

**Vasboldogasszony Község Önkormányzati Képviselő-testületének**23/2015.(**VIII.1.)** számú határozata

Vasboldogasszony Község Önkormányzati Képviselő-testülete 2016. évben óvodások támogatására 5000 Ft óvodáztatási támogatást, az általános iskolás gyermekek részére 10.000 Ft, a középiskolás diákok részére 13.000 Ft, a felsőfokú nappali rendszerű tanulmányokat folytató hallgatók részére 15.000 Ft, összegű tankönyvtámogatást illetve állapít meg a községben állandó bejelentett lakcímmel rendelkező lakosok részére.

Képviselő-testület felkéri a polgármestert a tankönyvtámogatások folyósítására.

**Határidő: 2016. október 31.**

**Felelős: Mazzag Géza polgármester**

* 1. **Egyebek**

**Mazzag Géza polgármester** megadta a szót Zsuppán Béla képviselő részére.

**Zsuppán Béla** **képviselő:** közérdekű bejelentésként kérte, hogy a Hegyi út járhatóságát minimálisan állítsák helyre, mivel annyira kimosódott, hogy járhatatlan.

**Mazzag Géza polgármester:** A korábbi kimosódást is megcsinálták fehér zúzott kővel. A Lőrinci útba is hozattak 2 kamion követ a kátyúkba, sajnos már az sincs meg.

**Zsuppán Béla képviselő:** Kérte, hogy küldjenek ki újra a csapadék vízelvezető árkok tisztítására felhívást.

**Szita Gabriella jegyző:** Természetesen készítünk felhívást.

Az **ülést levezető polgármester** megkérdezte a jelenlévő képviselőket, hogy van-e egyéb közérdeket érintő kérdésük, bejelentésük. További kérdés, bejelentés nem érkezett, az ülést levezető polgármester a nyilvános ülést 20,25 órakor bezárta.

**K.m.f.**

**Mazzag Géza Szita Gabriella  
 polgármester jegyző**